बांसवाड़ा। कुशलगढ़ में सर्राफा व्यापारी से सोमवार को 2 बेहरुपियों ने टोना-टोकटा दिखाकर 3 हजार रुपए एंठ लिए। व्यापारी को जब इसकी भनक लगी तो लोगों के साथ ढोंगियों का पीछा किया। इस हरकत से गुस्साएं लोगों ने दोनों बेहरुपियों की जमकर पीटाई की। बाद में दोनों को पुलिस के हवाले कर दिया। सराफा व्यापारी मुकेश पुत्र लक्ष्मीलाल सोनी ने बताया कि विचित्र वेशभुषा धरे दो जने उनकी दुकान पर आए। जिस पर उन्होंने 10 रुपए दिए। इसी बीच एक युवक ने कुछ निकालकर मुकेश के माथे पर लगाया। जिसके बाद उनसे 3 हजार रुपए निकलवा लिए। मुकेश को इसकी भनक लगी तो दोनों को पकड़ा। तलाशी लेने पर दोनों के पास 3 हजार लिए। इस पर भीड़ ने दोनों युवकों को पीटा। इसी बीच पुलिस के पहुंचने पर दोनों को उन्हें सौंप दिया। पकड़े गए दोनों युवकों ने खुद को उत्तरप्रदेश के गोस्वामी जिले के वेलीपुर गांव का राम पुत्र मुकेश गोस्वामी और दूसरे ने आदेचा जिला का चंदू पुत्र लकड़नाथ गोस्वामी बताया। हालांकि दोनों के पास से पहचान पत्र नहीं मिले। जिससे उनकी सही पहचान नहीं हो पाई है। पूछताछ करने पुलिस दोनों को थाने ले गई।